PRATICALINGUA BASTIA.GIAMARCHI M

mezani

Un perdimu a lea trà di noi..cuntinuemu nantu à un’altru modu…parlemu, scrivimu , azzinghemuci à a nostra lingua !

**1.Lettura è arrigistramentu di u testu quì sottu da mandà per mail à giamarchi.marylene@orange.fr**

U paese ripusava sottu à i sulleoni di lugliu.Era sicch**i**a, è un ventulellu marinu arrecava più sudori chè friscura.Quelli chì vighjavanu sentianu una voce spaventata chì mughjava per i chjassi :

-« Aiò ! o ghjente, chì ci hè u focu in paese »

Di colpu, ognunu era in piazza ! Infatti, quallà per l’altu chì piatta a vista nantu à u mare, à un chil**o**metru di u paese, una fuch**e**ra tremenda attippava à cullà in direzzione di a furesta.

Purtatu da u ventu, u fume ghjunghjia digià in paese ; e ghjente s’annerb**a**vanu, i zitelli pienghj**i**anu, l’animali scim**i**anu.U focu s’avvicinava.

E l’omi battianu tantu è più. Straziavanu in u fume chì l’affugava è e vampate chì li brusgiavanu e labbre…

Quandu l’omi rifiatavanu appena, e donne facianu u pass’è veni.U focu ùn avia micca francatu a strada.Ancu di grazia !

|  |  |  |  |  |  |  |
| --- | --- | --- | --- | --- | --- | --- |
| **Esse(être)**  **Sò**  **Sì**  **Hè**  **Simu**  **Site**  **sò** | **Avè(avoir)**  **Aghju**  **Ai**  **Hà**  **Avemu**  **Avete**  **anu** | **Piattà(cacher)**  **Piattu**  **Piatti**  **Piatta**  **Piattemu**  **Piattate**  **piattanu** | **Pienghje(pleurer)**  **Piengu**  **Pienghji**  **Pienghje**  **Pienghjimu**  **Pienghjite**  **pienghjenu** | **Finisce(finir)**  **Finiscu**  **Finisci**  **Finisce**  **Finimu**  **Finite**  **finiscenu** | **Dì(dire)**  **Dicu**  **Dici**  **Dice**  **Dimu**  **Dite**  **Dicenu** | **Vulè(vouloir)**  **Vogliu**  **Voli**  **Vole**  **Vulemu**  **Vulete**  **volenu** |
|  |  |  |  |  |  |  |

|  |  |  |  |
| --- | --- | --- | --- |
| **Andà (aller)**  **Vò**  **Vai**  **Và**  **Andemu**  **Andate**  **vanu** | **Fà (faire)**  **Facciu**  **Faci**  **Face**  **Femu**  **Fate**  **facenu** | **Dà (donner)**  **Dò**  **Dai**  **Dà**  **Demu**  **Date**  **danu** | **Stà (rester, habiter)**  **Stò**  **Stai**  **Stà**  **Stemu**  **State**  **stanu** |

**Trasforma u testu à u presente appughjenduti à u tavulellu sopra, arrigistrati è manda u to mail.**

**Capiscitura  glubale: rispondi per iscrittu**

Dumande :

Induve simu ?

In chì stagione ?

Chì si passa ?

**Studiu di u lessicu è di e spressione :**

Sulleoni : calori forti : canicule

Sicchia :sècheresse

Sudori : sueurs

Vighjà : veiller

Spaventà : épouvanter

Fuchera : brasier

Scimisce : impazzisce : devenir fou

Pass’è veni : aller /retour

Vampate : vapeurs

Fume :fumée

**3.Impiega isse parolle in e frase :**

Issu cunfinamentu mi face……….

Chì caldu ! mi falanu i ………..

Ci vole ch’ellu piovi , ci hè troppu …….

A situazione attuale ci face………

Da u caminu sorte assai………

Tocca à tè ! cunghjuca une pochi di verbi à u presente :

|  |  |  |  |  |  |
| --- | --- | --- | --- | --- | --- |
| Ripusà | Vighjà | strazià | sente | scimisce | Rifiatà |

U Vucativu in le canzone :  «  o Ghjacumusà » Ghjuvanteramu Rocchi,Petru Guelfucci), O catalì (Antone Ciosi, I fratelli Vincenti)

Stà à sente isse canzone è u testu prupostu da intruduce U VUCATIVU :chjamà à qualchissia cù u so nome.

Per chjamà à qualchissia cù u so nome, ci vole à aduprà a parolla O è ammuzzà( tronquer) u nome di quella o quellu ch’omu chjama.

P**e**tru-O Pè !

Lis**a**ndru-O Lisà !

Lisab**e**tta- O Lisabè !

Ghj**a**cumu-O Ghjà !

**A**nghjula-O Å !

Cumu s’ammozza u nome di quella o quellu ch’omu chjama ?

1.Si cerca l’incalcu.(On cherche l’accent tonique)

Pas /qua/le An /ghju/li/na Ma/tte/iu Ghja/cu/mu

2.S’ammozza a parolla dopu à a sillaba incalcata è l’ultima lettara piglierà tandu un’aletta.

